
Az örmény diaszpóra hálózatai: A Romániai Örmény Katolikus Ordináriátus nemzeti és nemzetközi kapcsolatai 

A dolgozat célja hogy levéltári kutatásokra támaszkodva a a történeti hálózatelemzés
mint módszer segítségével bemutassa a Romániai Örmény Katolikus Ordináriátus kapcsolatait
a 20. században. A kutatás alapját a szamosújvári Örmény Katolikus Gyűjtőlevéltárban végzek
kutatások, annak levéltári anyaga képezik: levelek, postai iktatókönyvek és egyéb
dokumentumok, amelyekből az Ordináriátus kapcsolatrendszere jól rekonstruálható. Bár az
erdélyi -és tágabb értelemben véve - a kárpát-medencei örmények története alapvetően egy jól
kutatott téma, a megnevezett intézmény történetével kapcsolatban alig született kutatás, jóllehet
mint az örmény diaszpóra régiókat összekötő vallási intézményéként története sok érdekes
társadalomtörténeti kérdés megválaszolására is alkalmas. Dolgozatom első részében áttekintem
az örmények Kelet- és Közép-Európába való letelepedésének történeti hátterét a
szakirodalomra támaszkodva ahol külön hangsúlyt helyezek az erdélyi örmények történetére.
A dolgozat második része a történeti hálózatelemzés munkamódszerével először qualitatív
majd quantitatív módon muattja be a Romániai Örmény Katolikus Ordináriátus kapcsolatait
mind Romániában, mind nemzetközi tekintetben.



